SIKA
Alahan mennä, kultaseni.
Auringonnousujoogasta ei kannata maksaa, jos aurinko on jo noussut.
Sisäänhengitys, ja ylös. Ja uloshengitys.
Kädet alas. Liiku hengityksen tahtiin.
No? -No mitä?
Viimeksi, kun olit joogatunnilla -
tunsit syyllisyyttä, koska huijasit teoriakokeessa.
En tunne syyllisyyttä.
Hyvänen aika, näin sinut ja Archien. Te suutelitte.
Emme me...
Se ei ole sitä, mitä luulet.
Archie yritti suudella minua, mutta läimäytin häntä ennen kuin hän ehti.
Läimäytitkö häntä? -Kyllä. Aika kovaakin.
Sehän oli kuin "Dynastiasta".
Ahdistaa nähdä hänet.
Ja minä kun luulin, ettei välillänne ole mitään.
Ei olekaan. -Selvästikään ei.
Välillämme ei ole mitään.
Olet sitten varmaan kertonut Humphreyllekin siitä. -En.
En halua, että hän huolestuu.
Tai vihaa Archieta, tai tekee mitään typerää.
Salaisuuksilla on tapana paljastua.
Tämä ei ole salaisuus.
Olen antanut Humphreylle tarpeeksi sulateltavaa viime aikoina.
Kerroin, että teen töitä exäni kanssa enkä halua vauvaa.
Miten Humphrey suhtautuu siihen vauva-asiaan?
Ihanasti. Hän sanoo kaikki oikeat asiat.
Sehän se ongelma onkin.
En ole varma, onko hän täysin rehellinen.
Huomenta. -Huomenta, Esther.
Miten menee? -Olemme melkein valmiita.
Varmistamme vielä, ettei mitään ole jäänyt kytemään.
Epäiletkö tuhopolttoa? -Täällä haisee bensa -
ja graffiti viittaa vahvasti siihen.
SIKA
Tämä ei taida olla sikatila. -Viljelysmaata ja lampaita.
Puhun omistajan kanssa.
Lucas Fairly. Hän ilmoitti palosta.
Selvä. Kiitos.
Kiitos.
Lucas Fairly?
Ei riittänyt, että polttivat ladon. Piti pilata traktorikin.
Olisiko jollakulla jokin syy tehdä tällaista?
Ei tule mitään mieleen.
Ikävän näköinen naarmu. -Joo. Painin aidanpylvään kanssa.
Sinäkö ilmoitit tulipalosta? -Kyllä. Heräsin puoli neljän maissa.
Näin tulipalon ikkunasta ja soitin hätänumeroon.
Näitkö ketään, tai mitään muuta epätavallista?
En ketään.
Oletko naimisissa? Asuuko täällä muita?
Kuka kysyy?
Ei.
Onko täällä muita töissä? -Ei, vain minä.
Tarpeen mukaan palkkaan kausityöntekijöitä -
mutta juuri nyt ei ole ketään.
Selvä. Katselen ympärilleni.
Jos mieleesi tulee jotain, soita meille.
Otanko numerosi? Varmuuden vuoksi.
Aseman numero löytyy netistä.
Taidan tietää, kuka se sika on.
Voinko käydä katsomassa? -Toki. Tulen mukaan.
Jukra. Iso.
Mikä se on? -En tiedä.
Näyttää napilta.
Ai, kumarru? Joo. Varoita ensi kerralla aiemmin.
Saat anteeksi.
Hei. -Kivat haalarit.
Kaikki varusteet ilman ideaa on uusi mantrani.
Mitä tämä on?
Enkö saa tarjota kauniille morsiamelleni terveellistä aamiaista?
No, kun sanot sen noin...
Humph. -Miten jooga meni?
Hyvin.
Muut olivat kaksi kertaa minua vanhempia ja kolme kertaa notkeampia.
Nyt kun edessä ei olekaan vaippavuorta -
meillä on enemmän aikaa harrastuksiin.
Voisit käydä joogassa useammin kuin kerran kymmenessä vuodessa -
ja minä voisin vihdoin aloittaa... -Squashin?
Virkkauksen. -Hyvä idea.
Voisin virkata sinulle pesän, Selwyn.
Ei ole pakko.
Mitä? Sekö pannaan kokonaisena purkkiin?
Kun sitä ravistelee, se kuoriutuu.
Jopas jotakin.
Puhutteko te taas kauhuelokuvista?
Valkosipulista, pomo.
Juuri kun luulin tietäväni kaiken. -Huomenta.
Mitä löytyi?
Epäilty tuhopoltto Vicarage Farmilla, heinäladossa.
Sytytetty bensan avulla, läheltä löytyi graffiti.
Mahdollinen viesti... -"Sika."
Viljelijä Lucas Fairly soitti hätänumeroon kello 03.30.
Paikalta löytynyt nappi voi liittyä asiaan.
Graffiti viittaa siihen, että motiivi oli henkilökohtainen.
Osasiko Lucas Fairly epäillä ketään?
Hän sanoo, että ei. -Mutta?
En tiedä. Hänessä oli jotain outoa.
Tutkimme hänen taustojaan.
Hienoa.
Haluaako joku teetä? -Kyllä, kiitos.
Eikö onnistanut?
Yritin selvittää, millaisista vaatteista nappi on -
mutta merkinnät ovat niin haalistuneet, että se on mahdotonta.
No niin.
Hei. -Hei.
Cleo, lopeta.
Ette olekaan tavanneet. Uusi rikoskomisariomme Humphrey Goodman.
Cleo Davenport, Shiptonin paras palopelastaja.
Hauska tavata, Cleo.
Kiitos vain, kaupungin darts-mestari.
Täytyy sanoa, että oli makeaa vihdoin kukistaa Tikkaholistit.
Aivan. Hauska tavata, Cleo.
Olin menossa hakemaan Dannia töistä -
joten ajattelin tuoda paloraportin henkilökohtaisesti.
Käykö Danni töissä? -Tallilla.
Muistan ensimmäisen päivämme St. Vincent"sissä.
Lopeta, tunnen itseni vanhaksi.
Tulipalo. Griffinin lautatarhassa. Pidän teidät ajan tasalla.
Tulkaa. Menoksi!
Sama toimintatapa kuin maatilalla.
SIKA
Onko tämän paikan ja maatilan välillä yhteyttä?
Ei tule mieleen.
Asialla taitaa olla sarjatuhopolttaja.
Katso. Muurahaisia.
Niillä on juhlat.
Oletko omistaja? -Olen.
Susie Griffin.
Onneksi eivät polttaneet koko paikkaa.
Keksitkö mitään syytä, miksi joku haluaisi tehdä näin?
Ei tyytymättömiä työntekijöitä tai asiakkaita? -Ei tietääkseni.
Aiemmin oli toinen tulipalo. -Vicarage Farmilla. Kuulin.
Tunnetko Lucas Fairlyn? -Tunnen.
Etkö pidä hänestä? -Hänellä on maineensa.
Millainen maine?
Kysykää hänen entisiltä työntekijöiltään.
Mutta se liero puhuu itsensä kuitenkin kuiville. Kuten aina.
Ei savua ilman tulta, jos minulta kysytään.
Hei, Margo.
"Ei savua ilman tulta." Ei todellakaan.
Olemme tulossa takaisin.
Kävimme läpi kaikki Vicarage Farmin entiset työntekijät.
Lucas Fairlyllä on ollut tapana käpälöidä naistyöntekijöitään -
mutta ainoa siitä ilmoituksen tehnyt oli kausityöntekijä.
Jess Owens. Hän otti loparit oltuaan siellä kuukauden.
Hän ei nostanut syytettä.
Missä Jess Owens on nyt?
Hän on Darranvuorilla Fiordlandin kansallispuistossa.
Eikö se ole Uudessa-Seelannissa? -Fiksua!
Lähti sinne vuosi sitten. Häneen ei ihan helposti saa yhteyttä.
Asuuko täällä perhettä tai ystäviä? -Ei, hän oli vain läpikulkumatkalla.
Selvä. Kiitos, Margo.
Jos siinä oli kaikki, minä lähden.
Minulla on tapaaminen Kiovan kanan kanssa.
Aivan. -Heippa.
Jukra. Kotiinmenoaika.
Jään vielä hetkeksi. Yritän etsiä vastinetta tälle napille.
Voin jäädä auttamaan. -Kiitos.
En tiennyt, että pelaat dartsia. -Olen Kissimirrien kapteeni.
Sieltä tunnen Cleon. Hän on joukkueessani.
Minäkin pelasin ennen dartsia.
Niinkö? -Kyllä vain.
Minua kutsuttiin St. Marien Eric Bristow"ksi.
Vai sillä lailla.
Todista se.
Mitä?
Todista se.
Hyvä on.
Lähellä oli.
Olen vähän ruosteessa. -Miten vain. Eric.
Anteeksi.
Toinen erä.
SIKA
Tarvitsemme lisää letkua!
Lausunto on valmis. -Kiitos.
Humphrey. -Archie.
Olen pahoillani...
Viinikellarista. -Kiitos.
Siellä oli parasta vuosikertaa.
Mitä haaskausta. -Niin.
Onko mitään syytä, miksi joku haluaisi polttaa sen?
Oletko suututtanut jonkun viime aikoina?
Epäiletkö tuhopolttoa? -Kyllä.
Korvaahan vakuutus sen silti?
Se sinun pitää selvittää vakuutusyhtiösi kanssa. Anteeksi.
Onko tuo pyjamapaita? -Mitä?
Kappas, näyttää olevan. Pukeuduin pimeässä.
Purkakaa se.
Margo, voimmeko katsoa Archie Hughesin vakuutustietoja?
Toki. -Kiitos.
Olkaa hyvät. -Kiitos, Kelby.
Hengenpelastaja.
Epäiletkö Archieta?
Onko tuo pyjama...? -Paita. On.
Haluan vain tarkistaa. Hän sanoi jotain.
Ei se varmaan ole mitään.
Meillä on kolme tulipaloa.
Kaikki 12 tunnin välein kolmessa eri paikassa.
Mikä yhteys niillä on, ja miksi sana "sika"?
Miksi kolme sikaa?
"Minä uhkun ja puhkun ja puhallan talosi kumoon."
Mitä sanoit?
Kolmesta siasta tuli mieleen kolme pientä porsasta. Se satu.
Margo, olet nero!
Olen kuullut tuon ennenkin.
Totta kai! Esther, kolme pientä porsasta!
Tätä tuhopolttaja yrittää kertoa meille.
Taidat tarttua... -Oljenkorteen? Aivan.
Heinälato tarkoittaa olkea -
lautatarha risuja ja viinikellari tiiliä.
Okei. Oletetaan, että olet oikeassa. Miksi tämä satu?
Se pitää selvittää.
Palaan pian.
Minne hän menee?
En enää yritä ymmärtää hänen aivoituksiaan.
No niin. Sillä aikaa kun nämä pienet possut juoksevat kaupungilla...
Ketkä? -Antaa olla.
Voitko etsiä yhteyttä uhrien välillä?
Tiedämme jo, että Susie Griffin ja Lucas Fairly ovat kohdanneet.
Kuuluvatko he samaan kerhoon? Kävivätkö samassa tapahtumassa?
Onko heillä yhteisiä työntekijöitä tai ystäviä?
Sen sellaista. -Selvä.
Margo, otatko yhteyttä Archie Hughesin pankkiin?
Kokoan uhrien taloustiedot.
Niistä voi löytyä jotain, jos vertaamme niitä.
Shiptonin poliisiasema. Hei, Floella.
Katson, kuka on vapaana.
Floella Jonesin venevajaan on murtauduttu.
Kylläpä kesti. -20 minuuttia. Tulin heti kun pääsin.
Joku murtautui vajaani.
Puuttuuko mitään? -En ole katsonut vielä.
He voivat yhä olla siellä.
Epäilen sitä. Mutta teit oikein, kun odotit.
Mitä? -Mitä? Mitä? Mitä?
Ei mitään. Reitti on selvä.
Puuttuuko mitään?
Pitää tehdä inventaario.
Inventaario? Kauanko siinä menee?
Onko sinulla kiire jonnekin?
Odotapas sitten kun hoidan tämän.
Selvä. Yksi.
Katselen sillä aikaa ympärilleni.
Eräänä päivänä iso paha susi käveli tietä pitkin.
Se näki ensimmäisen possun olkitalossaan.
Ilkeä pilke silmäkulmassaan...
Ylitarkastaja!
Ajattelin tulla katsomaan, miten pärjäätte tulipalojen kanssa.
En avaa ovea, en ikimaailmassa!
Päiväunien aika, vai?
Anteeksi. Vastamelukuulokkeet. En kuullut.
Mitä sanoitte? -Kysyin, onko päiväunien aika.
Ei. Ymmärrän, miksi se ehkä näytti siltä.
Ajattelen paremmin silmät kiinni. Kyse on aistien rajoittamisesta.
Auttavatko satu ja pyjama myös ajattelemaan paremmin?
Tosiaan. Joo. Ei. Tai siis kyllä.
Satu liittyy tapaukseen.
Uhrit ovat sikoja.
Anteeksi kuinka? -Ei oikeita. Se on vertauskuva.
Aivan.
Esther, ehkä voisit briiffata minut kahden kesken. -Toki.
Ne vakuutuspaperit tulivat.
Hienoa. Kiitos, Margo.
Soittaisitko Archielle? Pyydä hänet tänne.
Mielelläni.
Miten täällä sujuu? -Hyvin.
Entä uusi rikoskomisariomme? -Alan pitää hänestä.
Ymmärrän, miksi hän on kiintynyt tähän paikkaan.
Viehättävä, mutta jämähtänyt menneeseen.
Olet hyvä rikostutkija, Esther.
Kuvittele, mitä voisit saavuttaa modernilla teknologialla -
ja päämajan tarjoamalla tuella.
Mitä tarkoitatte? -Haluan siirtää sinut päämajaan.
Olisit hyvä lisä tiimiin.
Tämä ei ollutkaan pelkkä piipahdus. -Piipahdin tarkoituksella.
Saisit ylennyksen.
Aivan.
Konstaapeli Hartford?
Tukehdutko sinä?
Hän tukehtuu.
Pysy paikallasi.
Oletko kunnossa?
Olen. Kiitos.
Minun pitää mennä.
Mieti, mitä sanoin. -Selvä.
Voisiko maa vain niellä minut?
Ei se nyt niin kamalaa ollut.
Nainen, jota rakastan, teki minulle Heimlichin otteen.
Rakastat vai himoitset?
Joskus eroa on vaikea huomata.
Ethän kerro muille?
Että käyt kuumana ylitarkastajaan?
Älä huoli. En paljasta salaisuuttasi.
Mene nyt siistiytymään. -Kiitos, ylikonsta.
Selvä. Olemme... täällä.
Toivottavasti en ole pidätetty.
Ei, ei. Halusin vain tarkistaa pari juttua.
Selvä. Alahan hiillostaa.
Siitä puheen ollen, miten viinikellarille kävi?
Ai, hiillos. Aivan.
Paloi tuhkaksi. -Olen pahoillani.
Onneksi suurin osa varastosta on muissa kellareissa.
Montako niitä on? -Viisi. Nyt neljä.
Viisi? Vaikuttavaa.
Saat varmaan silti isot vakuutuskorvaukset. -Luulisin.
Archie. Pitäisikö minun tietää jotain?
Haluatko keventää sydäntäsi?
En usko.
On paras olla rehellinen.
Se on parempi kaikkien kannalta.
Onko selvä, Archie?
Minä tiedän. -Tiedätkö?
Olen pahoillani. Se oli väärin. En olisi saanut tehdä sitä.
Aivan.
Me kaikki saatamme tehdä huonoja ratkaisuja paineen alla.
Kiitos. Hyvin ymmärtäväistä.
Oletko valmis antamaan täyden lausunnon?
Lausunnon? Suudelmasta? -Mitä?
Tiedän, että tein väärin. -Anteeksi, mistä suudelmasta?
Eikö Martha kertonut? -Marthako?
Sanoit tietäväsi. -Vakuutuksesta.
Vakuutuksesta? -Tuplasit sen kaksi päivää sitten.
Suutelitko Marthaa? -Hän läimäytti minua. Mitään ei tapahtunut.
Humphrey, olen pahoillani.
Mitä on tekeillä? -En ole aivan varma.
Jatka sinä tästä, ennen kuin teen jotain, mitä saatan katua.
Humphrey, kuuntele.
Isoisäni keräili näitä.
Se on mysteeri.
Ajattele kaikkia niitä keskusteluja oluttuopin äärellä.
Jaetut elämät, kerrotut tarinat.
Sen täytyy olla jonkin arvoista.
Tarinan arvoa ei voi määritellä.
Te tykkäätte tarinoida siellä Face Padissä -
mutta kun minä olin nuori, se tehtiin suullisesti.
Ihmiset puhuvat.
Me juttelemme yhä tuopin ääressä silloin tällöin.
Puuttuuko mitään? -Vaikea sanoa.
Etkö tehnyt inventaariota? -En ole mikään oMac.
Mikä oMac? Ai, iMac. -Niinhän minä sanoin.
Selvä. Kerro, jos huomaat jotain puuttuvan.
Kerron.
Selvä. Nähdään, Flo. -Heippa, heippa.
Oletko kunnossa? -Kyllä vain. Hyvä. Selvä. Hienoa.
Mikä tilanne?
Archie Hughes on nostanut yrityksensä vakuutusta -
voitettuaan useita palkintoja viinistään.
Missä hän oli tulipalojen aikaan?
Hän oli Lontoossa työasioissa kahden ensimmäisen aikaan -
mutta kolmannelle ei ole alibia.
Hän oli nukkumassa. En keksi motiivia.
Eikö ladosta ole johtolankoja? -Ei.
Päivä ei voisi tästä parantua.
Eikö nyt ole se hetki, kun sanot, ettemme huomaa jotain?
Anteeksi?
Jotain jäi huomaamatta. Mitä tuhopolttaja yrittää kertoa?
Jos uhrimme ovat kolme pientä porsasta -
kuka haluaisi puhaltaa heidän talonsa nurin, ja miksi?
Kuka on iso paha susi?
Oikein hyvä.
Niin oli. -Kiitos. Olen harjoitellut.
Kysyn Cleolta, onko viimeisin paloraportti valmis.
Ehkä se valaisee asioita.
Tee se.
Heippa.
Uhrien välillä on oltava jokin yhteys.
Missään ei ole järkeä ilman sitä. Jokin yhteys on oltava.
Käydään taustat vielä läpi.
Olen kakkutauolla.
Onko se joku juttu? -Siitä lähtien, kun lopetin tupakoinnin.
Aivan. Totta kai.
Minä aloitan. Tule mukaan, kun olet valmis.
Selvä.
Jopas jotakin. Hän halusi maalini.
Ja näköjään bensakanisterin.
Valvontakamera tallensi varkaan. Tunnistatko hänet?
Tuon tumman, sumean hahmonko?
Kannatti kysyä. -Bensaa, bensaa...
Suo anteeksi, Flo. -Hei!
Niin? Haloo? -Pomo?
Kelby? Onko kaikki hyvin?
Millä värillä se "sika" oli maalattu?
Sinisellä.
Sanoisitko, että se oli syvänsinistä? -Kyllä, sanoisin.
Flolta on viety purkillinen sinistä maalia ja bensakanisteri.
Ajattelin, että se voisi liittyä tulipaloihin.
Todennäköisesti.
Etsimme siis henkilöä, joka murtautui venevajaan.
Sain epäillyn kuvan. Se on hieman epäselvä.
Lähetä se IT-osastolle. Ehkä sitä voi tarkentaa.
Hienoa. Hyvää työtä, Kelby. -Pomo.
Hei.
Onko teillä paloraportti valmiina?
Meinasin juuri tuoda sen.
Haluatko tulla sisään? -Joo. Kiitos.
Olet tähti. Kiitos.
En tiedä, paljonko apua siitä on.
Bensiinijäämät kertoivat, että ne kaikki olivat tuhopolttoja -
mutta en vieläkään tiedä, kuka ne teki tai miksi.
Emme mekään.
Äiti, en löydä laukkuani.
Hei. -Hei, Danni.
Se on koukussa.
Hän hukkaisi päänsä, jos se ei olisi hänessä kiinni.
Onko kaikki hyvin? -Joo.
Zoey on samanlainen. Kiitos tästä. Pitää mennä. Nähdään.
Anteeksi, että tulin ilmoittamatta.
Kuulin viinikellaristasi. -Niin.
Saat silti tilaamasi viinit. -Minulla on kiire.
Tiedän. Anteeksi. -Älä pyytele anteeksi.
Anteeksi.
Haluan vain pyytää anteeksi.
Ymmärrän, että se voi kuulostaa ontolta eleeltä, mutta..
Petit ystävyytemme ja vaaransit kumppanuutemme.
Tiedän.
Lähden, jos haluat, mutta anna minun selittää.
Hyvä on. Viisi minuuttia. -Viisi minuuttia.
Hei, kaverit.
Siis...
Tämä ei ole tekosyy, mutta kun purit kihlauksemme, olin murtunut.
Sitten palasit elämääni, ja tajusin rakastavani sinua yhä.
Olit aina se oikea minulle. Kunpa tuntisin toisin.
Oli itsekästä panna sinut niin vaikeaan tilanteeseen.
Olin väärässä.
Ei riitä, että rakastaa toista.
Pitää haluta samoja asioita. Olla samassa paikassa.
Vertauskuvallisesti siis.
Pitää tuntea samoin ja olla rehellinen toiselle siitä.
Ymmärrän, ettet ehkä tunne samoin minua kohtaan.
Paitsi jos salaat sen todella hyvin.
Tarkistin vain.
Mutta oikeasti.
Tämä kumppanuus ja ystävyytesi ovat minulle kaikki kaikessa.
Olisi hirveää, jos olisin pilannut sen.
Saanko nyt pyytää anteeksi? -Saat.
Anna anteeksi. -Saat anteeksi.
Saatoin mokata Humphreyn kanssa.
Mitä? -Tuli pieni sekaannus.
En tiennyt, ettei hän tiennyt siitä suuteluyrityksestä.
Archie! -Mikset kertonut hänelle?
En ole ehtinyt. Minun pitää puhua hänelle.
Tulenko mukaan? -Et!
Omapa on sotkuni.
Inhottavaa, kun äiti on oikeassa.
Kuva on yhä epäselvä. -Se on varmasti nainen.
Tai hoikka mies.
Taidan tietää, kuka se on. -Sieltä asti?
Mitä? -Tuhopolttaja.
En ole varma, mutta... -Ehkä tämä auttaa.
Sain turvakameran kuvaa epäillystä, joka murtautui Flon venevajaan.
Varasti maalia ja bensaa.
Se on Danni Davenport.
Cleon tytär?
Tämä löytämäni nappí? Näin sen juuri.
Hei.
Hänen haalareistaan puuttui nappi. Ne ovat samanlaiset.
Hetkinen.
Kyllä. Katso tätä Lucas Fairlyn tiliotteessa.
Tässä. -Winslow"n talli.
Danni on siellä töissä. He ostavat heinänsä Lucasilta.
Danni käy melomassa The Pointissa.
Hän kulkee varmasti jatkuvasti Flon venevajan ohi.
Miksi hän sytyttäisi tulipalot?
Kahdesta muusta en tiedä, mutta Fairlyn maine tunnetaan.
Palon jälkeisenä aamuna hänellä oli tuoreita naarmuja käsivarressaan.
Painin aidanpylvään kanssa.
Ehkä hän kävi Dannin kimppuun. Ehkä nappi irtosi siinä.
Jos hän sytytti tulipalon, hän sytytti kaksi muutakin.
Eikö Cleo sanonut hakevansa Dannin töistä, kun toinen tulipalo syttyi?
Se antaa hänelle alibin. Tarkista tallilta, oliko hän siellä.
Katso, milloin hän viimeksi kävi Vicarage Farmilla.
Toivottavasti olen väärässä.
Hei. Soitan Shiptonin poliisiasemalta.
Entä kaksi muuta uhriamme?
Kaksi muuta uhriamme. Lautatarha ja viinikellari.
Liittyvätkö ne toisiinsa? -Etsinnöissä ei löytynyt mitään.
Kaikki kolme paloa ovat saman henkilön sytyttämiä.
Kiitos. Loistavaa.
Danni oli tallilla koko iltapäivän. He kirjaavat itsensä sisään ja ulos.
Hän oli siellä, kun toinen palo syttyi.
Vedenpitävä alibi. -Olin siis väärässä.
Hän kävi Vicarage Farmilla päivää ennen tulipaloa -
hakemassa heinäpaaleja tallille.
Paloraportissakaan ei ole mitään uutta.
Jäämiä bensiinistä, sama tekijä, sama tekotapa.
Mutta muuten... -Niin. Ellei...
Mitä? -Anteeksi.
Labrassa saattoi löytyä jotain, mitä palotutkijat eivät huomanneet.
En tiedä. Mutta juuri nyt mikä tahansa kelpaa.
Mitä? -Triglyseridejä.
Se on... -Kasviöljyä.
Niin arvelinkin. -Mitä? Olenko nero?
Tämä on vähän epämääräistä.
Se mainitaan laboratoriotesteissä, mutta ei paloraportissa.
Miksi?
Miksi Cleo jättäisi triglyseridit pois?
Kasviöljyä löytyy joka kodista.
Ehkä hän ei pitänyt sitä tärkeänä.
Muurahaisten bileet. -Mitä?
Muurahaiset!
Muistatko muurahaiset lautatarhalla? Niitä oli paljon.
Öljy olisi vetänyt niitä puoleensa.
Palaan pian. -Et tällä kertaa. Tulen mukaasi.
Mitä hän tekee?
Nerouden ja hulluuden raja on häilyvä.
Tule.
Joku näytti minulle kerran, miten tämä tehdään.
Luulen, että muistin sen oikein.
Mitä me teemme? -Nytkö? Odotamme.
Haluatko puhua siitä, mitä sinun ja Archien välillä tapahtui?
Paljonko kuulit? -Tarpeeksi.
No...
Mitään ei tapahtunut.
Ei ainakaan mitään, mistä minun pitäisi hermostua.
Hän yritti suudella Marthaa, mutta Martha ei suostunut.
Eli ei mitään.
Minä vain...
En tiedä, miksei Martha kertonut minulle.
Ehkä hän kertoo. Kun ehtii.
Hän on ollut jotenkin etäinen.
Luulin, että hedelmöityshoidot lähentäisivät meitä.
Kun kohtaisimme vastoinkäymiset yhdessä.
En tiennyt hedelmöityshoidoista.
Olen pahoillani. -Kiitos.
Minulla on ystäviä, jotka ovat kokeneet saman.
Se on rankkaa. -Niin.
Se rasittaa kenen tahansa suhdetta, mutta ainakin kohtaatte sen yhdessä.
Paitsi ettemme kohtaa enää.
Tuntuu, ettemme löydä toisiamme.
Ja nyt Martha ei edes halua lapsia.
Miltä se tuntuu? -Ei se haittaa.
Eikö?
Haluan vain olla Marthan tukena.
Et voi sivuuttaa omia tunteitasi.
Se ei auta ketään.
Kyllä te sen selvitätte. Varmasti.
Niin.
Humphrey?
Humphrey!
Oletko nähnyt Humphreya?
Antaa olla.
Olet oikeassa. Olisi pitänyt kertoa hänelle.
Mikä sotku.
Tämä on naurettavaa.
Sinuna pysyisin turvallisen välimatkan päässä. -Pahvilaatikoista?
2 tuntia ja 10 minuuttia.
Siinä ehtii laittaa kaiken valmiiksi, kirjoittaa seinään "sika" -
ja palata takaisin, jotta alibi pysyy.
Uskot siis, että Danni on tuhopolttaja. -Kyllä. Ja en.
Olit oikeassa Dannista ja Lucasista.
Päivää ennen tulipaloa -
Danni haki heinäpaaleja Vicarage Farmilta.
Hei, kaunokainen. -Nimeni on Danni.
Päästä irti!
Lucas todennäköisesti kävi Dannin kimppuun.
Nappi irtosi kamppailussa.
Irti minusta!
Sika. -Aivan.
Tulipaloiltana Danni murtautui Floellan venevajaan -
ja varasti maalin ja bensan.
Sitten hän palasi heinäladolle -
antaakseen Lucasille opetuksen.
Hän halusi jättää Lucasille selkeän viestin.
Miksi hän sytytti kaksi muuta paloa?
En usko, että sytytti.
Luulin niin, kun ajattelin tätä koetta.
Yritin löytää keinon murtaa hänen alibinsa.
Sitten tajusin kaksi asiaa. -Mitkä?
Jos olemme oikeassa siitä, mitä Vicarage Farmilla tapahtui -
ja siitä, että Danni sytytti tulipalot -
hänellä ei ollut syytä sytyttää muita paloja.
Entä toinen?
Tämän tempun näytti palomies.
Se on harjoitus.
Luulen, että Cleo tuli kotiin ja löysi Dannin järkyttyneenä.
Ehkä hän yritti hävittää todisteita.
Joko Cleo keksi, mitä oli tapahtunut, tai Danni kertoi hänelle.
Danni varmasti rukoili, ettei äiti ilmoittaisi poliisille.
Muuten hänen olisi tunnustettava palon sytyttäminen.
Cleo oli varmasti epätoivoinen. -Epätoivoinen.
Hän tiesi, että oli mahdollista -
että tytär jäisi kiinni ja saisi syytteen tuhopoltosta.
Väitätkö, että Cleo sytytti ne kaksi muuta paloa?
Cleo ei ikinä tekisi niin. Hän on palopelastaja.
Ja äiti, joka tekisi mitä vain suojellakseen tytärtään.
Cleo tiesi, että saisi sen näyttämään sarjatuhopolttajalta.
Hän käänsi huomion pois ensimmäisestä palosta -
ja mikä tärkeintä, pois Dannista.
Kuvio oli jo selvä.
Palanutta olkea ja "sika" traktoriin kirjoitettuna.
Cleo tarvitsi vain risuja ja tiiliä.
Sitten etsisimme isoa pahaa sutta. Käyttämällä kasviöljyä -
Cleo varmisti, että oli poliisiasemalla -
kun saimme ilmoituksen toisesta tulipalosta.
Hoidan asian. Älä kerro kenellekään.
Cleo oppi koulutuksen aikana -
että jos rättiä liottaa kasviöljyssä ja laittaa sen astiaan -
öljy käy läpi hapettumisena tunnetun kemiallisen prosessin.
Ilmalle altistuessaan se vapauttaa energiaa lämmön muodossa.
Se siis syttyy itsestään tietyn ajan kuluttua.
Hän valitsi Susie Griffinin puuvaraston risuiksi -
ja Archien viinikellarin tiiliksi.
Hän valitsi kaksi tyhjää kohdetta, jotta kukaan ei loukkaantuisi.
Öljyn ansiosta hän oli kaukana, kun palo syttyi.
Yhtä tärkeää oli se -
että näin huomiomme suuntautuisi pois hänen tyttärestään.
Olen pahoillani. Tiedän, että hän on ystäväsi.
Jos et halua tulla, voin tehdä tämän yksin.
Ei.
Ei, tulen mukaan.
Olen pahoillani, Cleo.
Te siis tiedätte.
Meidän pitää puhua Danninkin kanssa. -Ei. Minä tein sen. Se olin minä.
Sytytin kaikki kolme paloa. Otan täyden vastuun.
Onko elämässäsi joku, jota rakastat enemmän kuin mitään muuta?
On.
Heittäytyisitkö bussin eteen pelastaaksesi hänet?
Kyllä.
Meillä kaikilla on versiomme totuudesta.
Kerromme tarinoita suojellaksemme rakkaitamme.
Olen kertonut teille totuuden. Minun totuuteni.
En muuta siitä sanaakaan.
Sytytin kaikki kolme tulipaloa.
Käsiraudat eivät ole tarpeen. Tule.
Äiti! Ei, älä.
Jääkaapissa on lasagnea ja purkissa on rahaa, jos tarvitset.
Soitan, kun voin.
Rakastan sinua. -Minäkin rakastan sinua, kulta.
Se ei ollut mitään, mistä tietäisit.
Hyvä on.
Ehkä jään hetkeksi Dannin luo. -Se on hyvä ajatus.
Keitän sinulle teetä. Tule, Danni.
Kiitos.
Tyttäreni Zoey on nyt 15-vuotias.
Tekisin mitä vain pitääkseni hänet turvassa.
Ajatus siitä, että joku satuttaisi häntä, saa minut voimaan pahoin.
Tiedän, ettei se ole helppoa. Murehdit, uskotaanko sinua.
En koskaan tuomitsisi sinua, Danni. Mitä ikinä päätätkin tehdä.
Mutta jos Lucas Fairly teki sinulle jotakin -
hänet on pantava vastuuseen, ennen kuin hän satuttaa muita.
Jos haluat kertoa totuuden -
olen varma, että se, mitä sinulle tapahtui, otetaan huomioon.
Se on sinusta kiinni.
Jään asemalle illaksi.
Varmuuden vuoksi.
SIKA
Iltaa.
Ajattelin, että voisimme käyttää näitä tuoppeja.
Tuo kuului isoisälleni. Kärttyisä vanha käppänä -
mutta pari olutta sai hänet syttymään.
Hän kertoi tarinoita ajastaan laivoilla.
Kerran hän näki jotain horisontissa.
Hän heitti vavan veteen, ja kiinni nappasi.
Se on totta!
Haiden kanssa pitää olla varovainen.
Onko kaikki hyvin? -On.
Ei. En tiedä.
Oletko huolissasi siitä Archien jutusta? Että tiedän?
Ei se haittaa.
Tiedän, että tiedät, mutta sen pitäisi haitata.
Tiedätkö? Miten? -Archie kertoi.
Vai niin.
Näitkö hänet tänään? -Hän tuli pyytämään anteeksi.
Hyvä.
Tulin kotiin puhumaan siitä, mutta et ollut täällä.
En halunnut häiritä sinua töissä.
Anteeksi.
Pidätimme Cleo Davenportin niistä paloista.
Sen palopelastajan? -Niin.
Hän teki sen tyttärensä vuoksi.
Uskomatonta, mitä vanhemmat tekevät suojellakseen lastaan.
Sitähän sinä haluat. Olla vanhempi.
En.
Tämän yhden kerran, älä ole kiltti.
Älä sano, mitä luulet minun haluavan kuulla.
Kerro kerrankin totuus.
Ei sitä voi noin vain lakata haluamasta.
Olen yrittänyt. En voi. Olen pahoillani.
Haluan sanoa, että olen hyväksynyt asian.
Että olen onnellinen. Ettei sillä ole väliä.
Mutta olet oikeassa. En oikeasti tunne niin.
Ehkä jonain päivänä pystyn siihen.
Mutta juuri nyt en voi.
En voi.
Tiedän, että se satuttaa sinua. Se satuttaa minuakin.
Kiitos.
Mistä? -Rehellisyydestä.
Mutta en voi mennä kanssasi naimisiin. -Mitä?
Miten voin uskoa, että olet onnellinen? Ettet ala inhota minua?
Mitä? -Pelkään, etten riitä.
Mitä, jos joskus vuosien kuluttua haluat yhä lapsia?
Mitä sitten? -Selvitämme sen yhdessä.
Tyydytkö vähempään vain tehdäksesi minut onnelliseksi?
Ei, minä... -En pysty tähän.
Tämä tulee ikuisesti kalvamaan meitä. -Ei.
En voi tehdä sitä sinulle. En voi tehdä sitä itselleni.
Älä. -Olen pahoillani.
Olen pahoillani.
Suomennos: Elina Mäkitalo Iyuno